... n e m f e n t !: de març 2011
Sant Llorenç (Serra de l'Obac + Agulla Occidental de Coll de Tanca)
Sense l'Anna però amb el Pep i la Roser, decidim anar a Sant Llorenç de Munt, concretament a la Serra de l'Obac.
Aparquem al parking de l'Alzina del Sal.lari (km 11, Bv-1221), carretera que va de Terrassa a Matadepera. D'allí tirem amunt cap al Coll de Tres Creus i agafem el sender que porta a la font de la Pola. Abans d'arribar-hi, a mà dreta podem veure l'Agulla de La Gloriosa Boina d'en Peret, que vam escalar a principis del 2010.
Un cop a la font decidim pujar al Castell Occidental de l'Espluga, un petit turó amb bones vistes.
Desfem una part del camí que ens hi ha portat, per anar a escalar l'Agulla Occidental de Coll de Tanca (agulla clàssica del Pam a Pam de Sant Llorenç).
Ja assolida la fita, tornem direcció al cotxe, però ho fem fent una ruta circular que de passada ens permetrà gaudir de les vistes del cim del turó de la Pola.
El track de la caminada, perfil i desnivells es troben a: Sant Llorenç, Serra de l'Obac.